
საქართველოს მთავრობის 

განკარგულება №794
2007 წლის 17 დეკემბერი
ქ. თბილისი
„ხრამჰესი 2“-ის ჰიდროაგრეგატებისა და გამანაწილებელი ქვესადგურის რეაბილიტაციის სამუშაოების დამთავრების დამატებით ღონისძიებათა შესახებ
„ხრამჰესი 2“-ის ჰიდროაგრეგატებისა და გამანაწილებელი ქვესადგურის რეაბილიტაციის სამუშაოების დამთავრების მიზ​ნით, საქართველოს მთავრობის 2007 წლის 21 აგვისტოს №441 განკარგულებით გამოყოფილი საკრედიტო რესურსის უკმარი​სობიდან და, შესაბამისად, დამატებითი თანხის გამოყო​ფის აუცი​ლებლობიდან გამომდინარე:
1. საქართველოს ფინანსთა სამინისტრომ (ნ. გილაური)  „საქართველოს 2007 წლის სახელმწიფო ბიუჯეტის შესახებ“ საქართველოს კანონით საქართველოს ენერგეტიკის სამინის​ტრო​სათვის განსაზღვრული საერთო ასიგნებებიდან დამატებით საკრედიტო რესურსად გამოყოს 44 000 (ორმოცდაოთხი ათასი) ლარი და სსიპ – ენერგოგენერაციასთან გააფორმოს სათანადო სასესხო ხელშეკრულება საქართველოს მთავრობის 2007 წლის 21 აგვისტოს №441 განკარგულების შესაბამისად.
2. სსიპ – ენერგოგენერაციამ უზრუნველყოს ამ გან​კარგულებით გამოყოფილი თანხების შესაბამისი კომპანიებისა​თვის ანაზღაურება საქართველოს მთავრობის 2007 წლის 21 აგვისტოს №441 განკარგულების შესაბამისად.
3. საქართველოს ფინანსთა სამინისტრომ საჭიროების შემ​თხვევაში საქართველოს ენერგეტიკის სამინისტროს წინადა​დებით შეიტანოს სათანადო ცვლილებები საქართველოს 2007 წლის სახელმწიფო ბიუჯეტის კვარტალურ განწერასა და ოპერატიულ-ფინანსურ გეგმაში.

4. განკარგულება ძალაშია ხელმოწერის დღიდან.
პრემიერ-მინისტრი                 ვ. გურგენიძე
